Ol mişkbu qəzalə ixlasım eylə vazeh
Ol mişkbu qəzalə ixlasım eylə vazeh,
Bəlliğ, səba, səlamən miskiyyətər-rəvayeh.

Olğac həbibə vasil, bizdən həm olma qafil,
Latəqtəir-rəsail, latəktəmis-sərayeh2.

Yüzdə sirişk qani, söylər qəmi-nihani,
Qəd təzhərül-mə’ani bil-xətti fil ləvayeh.

Mən mübtəlayi-hicran, məndən iraq canan.
Vəl-ömrü keyfə ma kan mislür-riyahi rayeh.

Eşqin, Füzuliyi-zar, tərk etmək oldu düşvar
Ya arifən bima sar, la tüksirin-nəsayeh5 

Qəzəllər